Heinz-Harald Frentzen

Heinz-Harald Frentzen (født 18. mai 1967 i Mönchengladbach) er en tysk racerkjører, mest kjent for sin karriere i Formel 1, hvor han kjørte for Williams, Jordan, Sauber, Prost og Arrows, og oppnådde tre seiere før han trakk seg tilbake som Formel 1-fører etter 2003-sesongen.

 Tidlig karriere 
Frentzen ble født i Rheydt i den vesttyske byen Mönchengladbach i Nordrhein-Westfalen, som sønn av en tysk begravelsesagent og en spansk mor. Etter 5 år i gokart kom Frentzen i 1986 som 18-åring inn i den tyske Formel Ford 2000 serien. Som i hans gokartkarriere var Frentzens viktigste støttespiller hans far, som var både teamsjef og hovedmekaniker. Etter to sesonger i Formel Ford kom han på andreplass i 1987, til tross for at han ikke hadde deltatt i alle løpene.

Frentzen fortsatte videre til Tysklands Formel Opel Lotus i 1988, i juniorteamet til den tidligere Formel 1-føreren Jochen Mass, som hadde blitt imponert av Frentzens prestasjoner i Formel Ford. Frentzen ble mester i den tyske serien i sitt første år, og deltok også i Formel Opel Lotus Euroseries, hvor han avsluttet sesongen på sjetteplass. Det neste steget var det tyske -mesterskapet i 1989, hvor Frentzen konkurrerte mot mange framtidige stjerner, som Michael Schumacher og Karl Wendlinger. På den tiden jobbet Bernie Ecclestone sterkt for å få en tysk fører i Formel 1, så ONS (den tyske nasjonale motorsportkomiteen) bestemte seg for å støtte både Frentzen og Schumacher. ONS satte opp en Formel 1-test som belønning til den føreren som først vant et Formel 3-løp. Dette ble Schumacher, i et kontroversielt løp i Zeltweg, Østerrike, hvor Frentzen påsto at Schumacher hadde presset han ut av banen. Schumacher fikk imidlertid ikke Formel 1-testen uansett, da Karl Wendlinger vant det tyske Formel 3-mesterskapet med Frentzen og Schumacher på delt andreplass.

 Formel 1 
 Sauber (1994–1996) 
I 1994 kom Frentzen inn i Formel 1 som fører i Peter Saubers team, i en Mercedes-drevet bil, som teamkameraten til Wendlinger. Han kjørte så imponerende han ble forespurt av Frank Williams som erstatter for Ayrton Senna i Williams etter brasilianerens dødsfall, men Frentzen valgte å bli hos Sauber, og hans prestasjoner hjalp til å bibeholde teamets styrke etter at Karl Wendlinger ble alvorlig skadet i Monaco. Det påfølgende året, da Sauber gikk over til Ford-motorer, fikk han sin første pallplassering og endte året på niendeplass i førermesterskapet. Saubers bil i 1996-sesongen var imidlertid upålitelig, mange løp måtte brytes og Frentzen falt nedover på listene. Han var dog en av kun fire førere som fullførte det kaotiske regnløpet i Monaco.

 Williams (1997–1998) 
For 1997-sesongen erstattet Frentzen den regjerende verdensmesteren Damon Hill i Williams-Renault i det som skulle bli Frentzens gjennombruddsår, på bakgrunn av teamets dominans i sporten siden 1992.

Han fikk sin første løpsseier i San Marino, men sesongen ble en skuffelse. Etter familie-atmosfæren i Sauber fant Frentzen livet i Williams vanskelig, og han hadde spesielt et problematisk forhold til Patrick Head. Selv om han i mange løp kvalifiserte seg i første rekke hadde han en tendens til å falle tilbake i løpet, og fullførte ofte godt bak teamkameraten Jacques Villeneuve. Men på grunn av Michael Schumachers diskvalifikasjon fra førermesterskapet endte Frentzen på andreplass i mesterskapet med 42 poeng og en seier, mot Villeneuves 81 poeng og syv seire.

Året etter mistet Williams motoravtalen med Renault og brukte i stedet gamle Renault-motorer under merkenavnet Mecachrome. De mistet også Adrian Newey til McLaren og laget befant seg i en defensiv posisjon. Frentzen startet likevel sesongen godt og kom på tredjeplass i det første løpet i Australia. Men styrken til McLaren og Ferrari begynte snart å skinne gjennom og det ble klart at Williams ville slite med å holde følge. Løpet i Australia ble høydepunktet i Frentzens år etterhvert som Williams tapte terreng. Han endte opp med bare 17 poeng for hele sesongen, og teamkameraten Villeneuve ble bare såvidt bedre med 21. Frentzen og Villeneuve ble erstattet av Alex Zanardi og Ralf Schumacher for 1999.


 Jordan (1999–2001) og Prost (2001) 
I 1999 gikk Frentzen til Jordan i et direkte bytte med sin landsmann Ralf Schumacher. I teamets Mugen-Honda-drevne bil oppnådde han den sannsynligvis beste sesongen i sin karriere med to løpsseire, inkludert et minneverdig Frankrikes Grand Prix, og han kom på poengplass i de fleste løpene. Frentzen kom til slutt på tredjeplass i førermesterskapet og ble av mange ansett som årets fører.

2000 og 2001 var kritiske år ettersom Honda også begynte å levere motorer til BAR-teamet, noe som resulterte i et kappløp mellom teamene for hvem som ville få den endelige motorleveransen. I 2000 klarte Frentzen to pallplasseringer, som også var teamets beste resultater, men Jordan avsluttet likevel sesongen et stykke ned på listene, og mere viktig; bak BAR. Etter noen løp på lave poengposisjoner, skader, uenighet om den tekniske retningen til laget (Frentzen skal ha tilbudt å betale for endringer for å fikse bilen av sin egen lomme) og deretter en rekke brutte løp halvveis ut i 2001-sesongen, valgte Jordan å erstatte Frentzen med Jean Alesi. Frentzen tok Alesis plass i Prost, som også var gjennom vanskeligheter, og klarte å kvalifisere seg på en utmerket fjerdeplass i Spa, før teamet gikk konkurs etter sesongslutt.

 Arrows (2002) og Sauber (2002–2003) 
I 2002 startet Frentzen sesongen for det svakt plasserte Arrows-teamet, og kjørte tolv løp, hvor han oppnådde to sjetteplasser, som kom i Monaco og Barcelona, før teamet gikk konkurs etter Tysklands Grand Prix.

Han fikk en ny sjanse i Formel 1 for Sauber i USAs Grand Prix senere samme sesong, hvor laget for anledningen valgte å erstatte deres faste fører Felipe Massa siden han fikk en gridstraff på ti plasser etter at han forårsaket en kollisjon på Monza, slik at han slapp unna straffen. Frentzen fikk igjen fast sete hos Sauber for 2003-sesongen, hvor Frentzen oppnådde en slags mini-renessanse, og viste seg som mer enn jevntgod med sin høyt vurderte teamkamerat Nick Heidfeld, og han klarte en pallplassering i Indianapolis, hvor han kom på tredjeplass, før han trakk seg tilbake fra Formel 1 etter sesongen..

 DTM 
For 2004-sesongen flyttet Frentzen over til den tyske standardbil-serien Deutsche Tourenwagen Masters (DTM) for å kjøre for Opel, oppmuntret av suksessen til hans tidligere F1-kollega Jean Alesi. Dessverre var ikke hans Opel Vectra en konkurransedyktig bil, og han ble regelmessig frakjørt ikke bare av Audi og Mercedes-førerne man også av lagkameratene i Opel, og han avsluttet sesongen på fjortendeplass i mesterskapet. Han ble imidlertid værende i DTM med Opel også for 2005-sesongen og avslutten den sesongen på åttendeplass som den best plasserte Opel-føreren, med en tredjeplass fra pole position i Brno i Tsjekkia.

Opel trakk seg ut av DTM etter 2005-sesongen og Frentzen gikk til Audi for 2006. Han kom på tredjeplass i det første løpet i sesongen på Hockenheim, og igjen i sesongens åttende løp i Barcelona. Frentzen avsluttet sesongen på syvendeplass, men forlot Audi etter sesongslutt ettersom han hevdet han «ikke fikk noen støtte fra teamet».

 2008 
I april 2008 kjørte Frentzen Bahrain-løpet i Speedcar Series for 2007/2008-sesongen og ble senere i Speedcar Series for hele 2008/2009-sesongen.

Han deltok i 24-timersløpet på Le Mans for Aston Martin Racing, hvor han kjørte en av to Aston Martin DBR9 sammen med Karl Wendlinger og Andrea Piccini i GT1-klassen. Teamet hans kom på fjerdeplass i klassen og sekstendeplass totalt.

I 2008 bygget Frentzen også HHF Hybrid Concept Car som han startet med i 24-timersløpet på Nürburgring med sitt eget lag. Basisen for bilen var en innkjøpt Gumpert Apollo med en 3,3-liters V8 Biturbo med 520 hk og en elektrisk motor med rundt 136 hk. Frentzen fullførte løpet, men ble ikke klassifisert grunnet to konvensjonelle gearkassefeil.

 Resultater 
 Fullstendige Formel 1-resultater 
(Forklaring) (Resultater i uthevet skrift indikerer pole position, resultater i kursiv indikerer raskeste runde)
 År Team Chassis Motor 1 2 3 4 5 6 7 8 9 10 11 12 13 14 15 16 17 Plass Poeng 1994 Sauber Mercedes SauberC13 Mercedes2175B 3,5 V10 BRARet PAC5 SMR7 MONDNS ESPRet CANRet FRA4 GBR7 GERRet HUNRet BELRet ITARet PORRet EUR6 JPN6 AUS7 13. 7 1995 Red BullSauber Ford SauberC14 FordECA Zetec-R 3,0 V8 BRARet ARG5 SMR6 ESP8 MON6 CANRet FRA10 GBR6 GERRet HUN5 BEL4 ITA3 POR6 EURRet PAC7 JPN8 AUSRet 9. 15 1996 Red BullSauber Ford SauberC15 FordJD Zetec-R 3,0 V10 AUS8 BRARet ARGRet EURRet SMRRet MON4 ESP4 CANRet FRARet GBR8 GER8 HUNRet BELRet ITARet POR7 JPN6 12. 7 1997 RothmansWilliams Renault WilliamsFW19 RenaultRS9 3,0 V10 AUS8 BRA9 ARGRet SMR1 MONRet ESP8 CAN4 FRA2 GBRRet GERRet HUNRet BEL3 ITA3 AUT3 LUX3 JPN2 EUR6 2. 42 1998 WinfieldWilliams WilliamsFW20 MecachromeGC37-01 3,0 V10 AUS3 BRA5 ARG9 SMR5 ESP8 MONRet CANRet FRA15 GBRRet AUTRet GER9 HUN5 BEL4 ITA7 LUX5 JPN5 7. 17 1999 Benson & HedgesJordan Jordan199 Mugen HondaMF-301 HD 3,0 V10 AUS2 BRA3 SMRRet MON4 ESPRet CAN11 FRA1 GBR4 AUT4 GER3 HUN4 BEL3 ITA1 EURRet MAL6 JPN4 3. 54 2000 Benson & HedgesJordan JordanEJ10 Mugen HondaMF-301 HE 3,0 V10 AUSRet BRA3 SMRRet GBR17 ESP6 EURRet MON10 CANRet FRA7 AUTRet 9. 11 JordanEJ10B GERRet HUN6 BEL6 ITARet USA3 JPNRet MALRet 2001 Benson & HedgesJordan Honda JordanEJ11 HondaRA001E 3,0 V10 AUS5 MAL4 BRA11 SMR6 ESPRet AUTRet MONRet CANPO EURRet FRA8 GBR7 GER  13. 6 Prost Acer ProstAP04 Acer01A 3,0 V10 HUNRet BEL9 ITARet USA10 JPN12 2002 Orange Arrows ArrowsA23 CosworthCR-3/CR-4 3,0 V10 AUSDSQ MAL11 BRARet SMRRet ESP6 AUT11 MON6 CAN13 EUR13 GBRRet FRADNQ GERRet HUN  BEL  ITA  18. 2 Sauber Petronas SauberC21 Petronas02A 3,0 V10 USA13 JPN 2003 Sauber Petronas SauberC22 Petronas03A 3,0 V10 AUS6 MAL9 BRA5 SMR11 ESPRet AUTDNS MONRet CANRet EUR9 FRA12 GBR12 GERRet HUNRet ITA13 USA3 JPNRet 11. 13

 Fullstendige DTM-resultater 
(Forklaring)
 År Team 1 2 3 4 5 6 7 8 9 10 11 Plass Poeng 2004 Opel HOC11 EST12 ADR12 EURRet NORRet SHA*7 NÜRRet OSC14 ZANRet BRN6 HOC12 14. 3 2005 Opel HOCRet EUR14 SPA15 BRN3 OSC14 NOR6 NÜR12 ZAN3 EUR7 ISTRet HOC18 8. 17 2006 Audi HOC3 EUR13 OSC4 BRA17 NOR11 NÜR6 ZAN5 CAT3 BUG10 HOC14 7. 24

 Eksterne lenker 




Kategori:Tyske Formel 1-førere
Kategori:Førere i 24-timersløpet på Le Mans
Kategori:Personer fra Mönchengladbach